b'\n_START_ARTICLE_\nMemoriile unei ghei\xc8\x99e\n_START_SECTION_\nRecep\xc8\x9bie\n_START_PARAGRAPH_\nMemoriile unei ghei\xc8\x99e a fost foarte bine primit\xc4\x83 de public, intr\xc3\xa2nd \xc3\xaen topul USA Today al celor mai bine v\xc3\xa2ndute 150 de c\xc4\x83r\xc8\x9bi pe s\xc4\x83pt\xc4\x83m\xc3\xa2n\xc4\x83 doar o lun\xc4\x83 mai t\xc3\xa2rziu, unde va r\xc4\x83m\xc3\xa2ne 205 s\xc4\x83pt\xc4\x83m\xc3\xa2ni de s\xc4\x83pt\xc4\x83m\xc3\xa2ni.\n_START_SECTION_\nControverse\n_START_PARAGRAPH_\nDup\xc4\x83 publicarea edi\xc8\x9biei \xc3\xaen japonez\xc4\x83, Arthur Golden a fost dat \xc3\xaen judecat\xc4\x83 pentru \xc3\xaenc\xc4\x83lcarea contractului \xc8\x99i def\xc4\x83imare de c\xc4\x83tre Mineko Iwasaki, ghei\xc8\x99a pensionat\xc4\x83 pe care o intervievase pentru carte. Reclamanta a sus\xc8\x9binut c\xc4\x83 Golden a fost de acord s\xc4\x83-i protejeze anonimatul \xc3\xaen schimbul detaliilor despre via\xc8\x9ba ei, \xc3\xaen conformitate cu un cod al t\xc4\x83cerii nescris \xc3\xaentre o ghei\xc8\x99\xc4\x83 \xc8\x99i clien\xc8\x9bii ei. Totu\xc8\x99i, Golden a men\xc8\x9bionat-o pe Iwasaki ca o surs\xc4\x83 la sec\xc8\x9biunea de mul\xc8\x9bumiri, ceea ce a pornit o serie de reac\xc8\x9bii negative \xc3\xaempotriva acesteia, inclusiv c\xc3\xa2teva amenin\xc4\x83ri cu moartea. Autorul a negat spusele acesteia \xc8\x99i, eventual, \xc3\xaen 2003 editorul lui Golden \xc8\x99i Mineko Iwasaki s-au \xc3\xaen\xc8\x9beles confiden\xc8\x9bial asupra unei sume._NEWLINE_Ulterior, Iwasaki \xc8\x99i-a publicat biografia, care denot\xc4\x83 o cu totul alt\xc4\x83 perspectiv\xc4\x83 asupra vie\xc8\x9bii ghei\xc8\x99elor secolului XX. Cartea a fost publicat\xc4\x83 \xc3\xaen 2007 de Humanitas sub titlul Adevarata via\xc8\x9b\xc4\x83 de ghei\xc8\x99\xc4\x83, tradus\xc4\x83 de Anca Foc\xc8\x99eneanu.\n_START_SECTION_\nEcranizare\n_START_PARAGRAPH_\nFilm\xc4\x83rile au \xc3\xaenceput \xc3\xaen septembrie 2004, cu trei dintre cele mai bune actri\xc8\x9be asiatice ale momentului. Astfel, de\xc8\x99i japonezii au criticat distribu\xc8\x9bia, \xc3\xaen rolurile principale au fost alese chinezoaicele Ziyi Zhang ca Chiyo/Sayuri, Gong Li ca Hatsumomo \xc8\x99i Michelle Yeoh ca Mameha._NEWLINE_Filmul a primit recenzii negative \xc3\xaen China \xc8\x99i Japonia din cauza alegerii actorilor \xc8\x99i al aspectului istoric care a avut repercusiuni asupra tensiunii politice existente. \xc3\x8en emisfera vestic\xc4\x83 a provocat reac\xc8\x9bii ambivalente, cu un scor de 7,1/10 pe IMDb, dar 35% pe Rotten Tomatoes. \xc3\x8en ciuda acestui fapt, filmul a primit 23 de premii, printre care trei premii Oscar pentru scenografie, costume \xc8\x99i decorarea platoului, \xc8\x99i alte 29 de nominaliz\xc4\x83ri.'